لاهاي
يا سايق البوباي

أووب على وواي

أنا الغبيان رجيت ال Veto من شنغهاي،

وفي ساعات،

أنا الرقاص

أنا الممنوح هدية عيد وسام قناص،

أنا الحوطني شيخ كدباس

أنا الغناي

بقيت بكاي

أخش بي جاي

أكورك واي

وحلقيdry
كلامي كبار

كلام خرخار

كلام خارم

كلام بارم

كلام زول شارب نبيذ تسفاي
 أسوي شنو؟

من أمريكا،

من بلجيكا،

من موسكو،

ومن طوكيو

وصلني اللوم

جفاني النوم

قعدت براي

ِحردت الشاي

ندهت الفقرا من سنار ولي السقاي.

ينجوني

يغتوني

ويلغوا السفرة لي لآهاي

يا تو زعيم بيدور لاهاي؟

والله العظيم، و الله العظيم، والله العظيم

وحرم ما بزورا براى

لابد من خمسين يسافروا معاي

فينا فلان

Plus   علان 
وموسى هناي

نقول للصولجان باي باي

نسيب السلطة وآ أسفاي

تسيب عرس الشهيد والعرضة يا مولاي

وتمشي عديل سجون لاهاي؟

ود أم زقده يا الحداث وما سواي

ود أم زقده يا العند المحن جراي

ود أم زقده يا مارشالنا

يا حاكمنا

يا تيس بانقا الخراي

ود أم زقده يا سارق الخزن

حراق بنوك

زوار صكوك

معدوم الضمير و الرأي

واللهِ الليلة ود أم زقده:

كان يرقص ال Flamingo
كان يسطل شهور بالنقو

كان يطلب لجوء في الكونغو

لابد من لاهاي

ياسايق البوباي

لالفة جاي لاجاي

ودى الزعيم لاهاي

